ᱚᱞᱟᱨᱚᱱᱟᱛᱷᱚ ᱢᱩᱸᱫᱽᱨᱤ

ᱚᱞᱟᱨᱚᱱᱟᱛᱷᱚ ᱢᱩᱸᱫᱽᱨᱤ or ᱚᱞᱣᱟᱨᱚᱱᱟᱛᱷᱚ (Sanskrit:अल्वार् नाथ),(Oriya:ଅଲାରନାଥ) ᱫᱚ ᱳᱰᱤᱥᱟ, ᱯᱩᱨᱤ ᱨᱮᱭᱟᱜ ᱵᱨᱟᱦᱢᱚᱜᱤᱨᱤ ᱨᱮᱭᱟᱜ ᱵᱤᱥᱱᱩ ᱢᱩᱸᱫᱽᱨᱤ ᱠᱟᱱᱟ ᱾ ᱟᱥᱟᱲ ᱨᱮᱭᱟᱜ ᱥᱱᱟᱱᱚ ᱡᱟᱛᱨᱟ ᱛᱟᱭᱚᱢ ᱯᱩᱨᱤ ᱨᱮ ᱵᱷᱚᱜᱚᱵᱟᱱ ᱡᱚᱜᱚᱱᱱᱟᱛᱷ ᱡᱚᱠᱷᱚᱱ ᱩᱠᱩ ᱫᱟᱱᱟᱝ-ᱟ᱾ ᱩᱱ ᱚᱠᱛᱚ ᱱᱚᱣᱟ ᱢᱩᱸᱫᱽᱨᱤ ᱨᱮ ᱦᱚᱲᱟᱜ ᱫᱚᱢᱮ ᱵᱷᱤᱲ ᱧᱮᱞᱚᱜ-ᱟ ᱾ ᱱᱚᱣᱟ ᱚᱠᱛᱚ ᱫᱚ ᱳᱰᱤᱭᱟ ᱛᱮ ᱚᱬᱚᱥᱚᱨᱚ ᱦᱚᱸ ᱠᱚ ᱢᱮᱛᱟᱜ-ᱟ ᱾ ᱦᱚᱲ ᱟᱜ ᱯᱟᱹᱛᱭᱟ.ᱣ ᱛᱮ ᱫᱚ ᱩᱱ ᱚᱠᱛᱚ ᱡᱚᱜᱚᱱᱱᱟᱛᱷ ᱫᱚ ᱵᱤᱥᱱᱩ ᱨᱩᱯ ᱛᱮ ᱚᱱᱟ ᱢᱩᱸᱫᱽᱨᱤ ᱨᱮ ᱩᱯᱷᱮᱞᱚᱜ-ᱟ ᱾ ᱱᱚᱣᱟ ᱫᱚ ᱯᱩᱨᱤ ᱠᱷᱚᱱ ᱒᱓ ᱠᱤᱞᱳ ᱢᱤᱴᱚᱨ ᱥᱟᱺᱜᱤᱧ-ᱟ ᱾

 ᱱᱟᱜᱟᱢ ᱠᱟᱛᱷᱟ ᱞᱮᱠᱟᱛᱮ 
ᱛᱟᱢᱤᱞᱱᱟᱰᱩ ᱨᱮᱱ ᱚᱞᱟᱨ ᱥᱟᱢᱯᱨᱚᱫᱟᱭ ᱦᱚᱲ ᱠᱚ ᱡᱚᱠᱷᱚᱱ ᱳᱰᱤᱥᱟ ᱠᱚ ᱦᱮᱡ ᱞᱮᱱᱟ ᱩᱱ ᱚᱠᱛᱚ ᱱᱚᱶᱟ ᱢᱩᱸᱫᱽᱨᱤ ᱛᱷᱟᱯᱚᱱ ᱟᱛᱮ ᱠᱚ ᱵᱚᱝᱜᱟ ᱞᱮᱭᱟ ᱾ ᱟᱨ ᱟᱞᱚᱨ ᱵᱷᱚᱠᱛᱚ ᱨᱟᱢᱟᱱᱩᱡᱟᱪᱟᱨᱭᱚ ᱳᱰᱤᱥᱟ ᱦᱮᱡ ᱟᱨ ᱢᱩᱸᱫᱽᱨᱤ ᱨᱮᱱᱟᱝ ᱱᱟᱜᱟᱢ ᱦᱚᱸ ᱡᱚᱯᱚᱴᱮᱫ ᱜᱮᱭᱟ ᱾  ᱟᱨ ᱦᱚᱸ ᱠᱚ ᱢᱮᱱᱟ, ᱪᱚᱭᱛᱚᱱᱭᱚ ᱢᱚᱦᱟᱯᱨᱚᱵᱷᱩ ᱡᱚᱠᱷᱚᱱ ᱫᱤᱱ ᱜᱮ ᱯᱩᱨᱤ ᱨᱮ ᱯᱨᱚᱵᱷᱩ ᱡᱚᱜᱚᱱᱱᱟᱛᱷ ᱧᱮᱞ ᱮ ᱥᱮᱱᱚᱜ ᱛᱟᱦᱮᱸᱫ ᱾ ᱢᱮᱱ ᱠᱷᱟᱱ ᱚᱬᱚᱥᱚᱨ ᱛᱟᱭᱚᱢ ᱡᱚᱜᱚᱱᱱᱟᱛᱷ ᱫᱟ ᱢᱤᱫ ᱚᱲᱟᱜ ᱨᱮ ᱠᱚ ᱩᱠᱩ ᱫᱟᱱᱟᱝ ᱠᱮᱫᱮᱭᱟ ᱾ ᱟᱨ ᱪᱚᱭᱛᱚᱱᱭᱚ ᱢᱚᱦᱟᱯᱨᱚᱵᱷᱩ ᱫᱚ ᱩᱱᱤ ᱵᱟᱭ ᱧᱮᱞ ᱫᱟᱲᱮᱭᱟᱫ-ᱟ ᱾ ᱛᱚᱵᱮ ᱡᱚᱜᱚᱱᱱᱟᱛᱷ ᱫᱚ ᱠᱩᱠᱢᱩ ᱛᱮ ᱵᱨᱚᱦᱢᱚᱜᱤᱨᱤ ᱨᱮᱭᱟᱜ ᱚᱞᱟᱨᱚᱱᱟᱛᱷ ᱢᱩᱸᱫᱽᱨᱤ ᱥᱮᱱᱚᱜ ᱢᱮᱛᱟ ᱫᱮᱭᱟ ᱾

 ᱢᱩᱸᱫᱽᱨᱤ ᱨᱮᱭᱟᱜ ᱚᱠᱛᱚ 
ᱱᱚᱣᱟ ᱢᱩᱸᱫᱽᱨᱤ ᱫᱚ ᱥᱮᱛᱟᱜ ᱖ ᱴᱟ ᱨᱮ ᱮᱛᱦᱚᱵ ᱠᱟᱛᱮ ᱧᱤᱫᱟ. ᱙ᱺ᱓᱐ ᱨᱮ ᱵᱚᱱᱫᱚ-ᱟ ᱾ ᱥᱮᱛᱟᱜ ᱫᱚ ᱵᱟᱞ ᱵᱷᱳᱜᱚ, ᱛᱤᱠᱤᱱ ᱫᱚ ᱫᱟᱠᱟ,ᱫᱟ.ᱞ ᱩᱛᱩ, ᱮᱴᱟᱜ ᱩᱛᱩ ᱠᱚ ᱟᱨ ᱠᱷᱤᱨᱤ, ᱟ.ᱭᱩᱵ ᱫᱚ ᱟᱭᱢᱟ ᱞᱮᱠᱟᱱ ᱯᱤᱴᱷᱟ. ᱠᱟ ᱧᱟᱢᱚᱜ-ᱟ ᱾

 ᱥᱟᱹᱠᱷᱭᱟᱹᱛ 

info about temple
history of the lord of Alvars

ᱛᱷᱚᱠ:ᱢᱚᱱᱫᱤᱨ
ᱛᱷᱚᱠ:ᱦᱤᱱᱫᱩ ᱢᱚᱱᱫᱤᱨ ᱯᱩᱨᱤ ᱦᱚᱱᱚᱛ